དེ་དང་འདྲ་བའི་བརྩམས་ཆོས་ད་རུང་མང་དུ་མཐོང་རྒྱུ་ཡོད།དཔེར་བཞག་ན།ཡིས་ཧྭ་ཡི་ང་ལ་རང་གི་མིང་མེད་ཅེས་པའི་སྒྲུང་ཐུང་ཡང་གླེན་པ་ཞིག་གི་མི་ཚེ་ཧྲིལ་བོ་བརྒྱུད་དེ་གཞན་གྱིས་བརྙས་བཅོས་མྱངས་བའི་འཚོ་བ་ཞིག་ཇི་བཞིན་བརྗོད་ཡོད་པ་ལྟ་བུ་རེད།སྒྲུང་འདི་ཚོར་བལྟས་ན།རྩོམ་པ་པོ་ཚོས་ནམ་ཡང་མི་གཉོམ་ཆུང་ངམ་ཕུགས་བསམ་ཡོད་ཀྱང་གཞན་གྱིས་མིག་འོག་ཏུ་འཕངས་བའི་དོན་དངོས་དག་ལ་ཐེར་འདོན་དང་རྒོལ་རྡུང་།ཡང་ན་རང་གི་བསམ་ཚུལ་མངོན་ནས་དགག་པ་གཏོང་གིན་ཡོད།སྒྲུང་འདིའི་ནང་གི་ང་ཡིན་ན་འདྲ།གློག་བརྙན་ནང་གི་ཧྲོའུ་སྐུ་ཞབས་ཡིན་ན་འདྲ།ཡང་མིན་ན་ང་ལ་རང་གི་མིང་མེད་ནང་གི་ལེ་ཧྥ་ཡིན་ན་འདྲ།ཚང་མར་མི་ཡི་རྒྱབ་རྩ་མེད།ཐོབ་ཀྱི་རོགས་གདན་མེད།འབྱོར་བའི་འཁོས་ཀ་མེད་པས།མི་རྣམས་ཀྱི་མཁོ་བ་དང་འབྲེལ་བ་མེད་ཅིང་ཁེ་ཕན་ལ་དེ་བས་ཀྱང་སྐྱོར་གདན་མི་ཐུབ་པས།ཁོ་ཚོས་མི་འདི་དག་རྩ་བ་ནས་མིག་ནང་དུ་མི་འཇོགདེ་ལས་ཀྱང་ཚད་བརྒལ་ཞིག་ཡོད་པ་ནི།མི་རྣམས་ཀྱིས་ཅིའང་མེད་པའི་མི་ལ་བརྙས་བཅོས་བྱེད་པར་སྤྲོ་ལ།ཟུར་ཟ་བྱེད་པར་དེ་བས་མོས།